Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, Uxueko monumentu-multzoari buruzkoa. Galdera 2020ko urtarrilaren 24ko 9. Nafarroako Parlamentuko Aldizkari Ofizialean argitaratu zen.

Iruñean, 2020ko maiatzaren 18an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatzizko galdera egin du Uxueko eliza-gotorlekuari eta 2012an amaituriko zaharberritze-obrei buruz (10-20/PES-00010). Hona hemen Nafarroako Gobernuko Kultura eta Kiroleko kontseilariak horri buruz informatu beharrekoa:

Nafarroako Gobernuak ez du momentuz baloratu errepikaturiko galderetan planteatzen diren jarduerak egitea.

Nafarroako Gobernuaren ustez, kontuan hartuta eliza-gotorlekua Nafarroako errege-erreginek eraiki zutela eta bertako obrak Nafarroako botere publikoek ordaindu izan dituztela beti –bereziki, 2012an bukaturiko zaharberritzea, 5.576.189,62 euroko kostua izan zuena–, auzitegietan defendatu beharko al lituzke bere jabetza-eskubideak, Artzapezpikutzak 2006an egindako immatrikulazioaren aitzinean?

Nafarroako Gobernuak ba al du jabetza-eskubide horiek aldezteko inolako ekintza judizialik abiarazteko asmorik?

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko maiatzaren 18an

Kultura eta Kiroleko kontseilaria: Rebeca Esnaola Bermejo